ประจำเดือนมาล่าสุดวันที่27กุมภาพันธ์พอมาเดือนมีนาคมประจำเดือนไม่มาจนถึงกลางเดือนเมษายนก็ยังไม่มามีอาการเวียนหัวเหมือนจะอ้วกฉี่บ่อยกว่าปกติปกติจะฉี่วันละ1-2ครั้งแล้วกูอุจจาระบ่อยกว่าปกติวันละ3-4รอบแต่ตอนมีไรกับแฟนก็สวมถุงตลอดค่ะแบบนี้มีสัญญาณบอกว่าท้องรึป่าวคะ
สวัสดีค่ะ ถุงยางอนามัยนั้น ไม่สามารถป้องกันการตั้งครรภ์ได้ 100% ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจพบการตั้งครรภ์ อาการเวียนหัว จะอาเจียน ปัสสาวะบ่อย ก็จะเป็นอาการของการตั้งครรภ์ได้ แต่หากตรวจไม่พบการตั้งครรภ์ อาการดังกล่าว ก็อาจเกิดจากสาเหตุอื่นๆ เช่น การมีความเครียด วิตกกังวล พักผ่อนน้อย นอนไม่หลับ หรืออาจเป็นอาการก่อนการมีประจำเดือนมา หรือมีภาวะไทรอยด์ฮอร์โมนผิดปกติ หรือเป็นผลข้างเคียงจากการทานยาต่างๆ เป็นต้น ส่วนการที่ประจำเดือนยังไม่มา ก็จะเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นดังนั้น หากตรวจไม่พบการตั้งครรภ์ แนะนำควรรอประจำเดือนต่อไปอีกซักระยะก่อน หากไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น แต่หากตรวจพบการตั้งครรภ์ ก็ควรหากเวลาไปฝากครรภ์แต่เนิ่นๆ ค่ะ